धेरै फ्यान भेटिए । सुगम, पप र आधुनिक गीत मात्रै सुन्नेहरू पनि ‘तपाईंले गाएपछि लोकगीत पनि सुन्न थालेको छु,’ भन्ने भेटिए । पोखराको एउटा फुच्चे फ्यानको कहानीचाहिँ रोचक छ । उसलाई मेरो गीत निकै मन पर्दो रहेछ । कुनै दिन स्कुल जान मानेन या केही कुरामा झगडा गर्यो भने घरका अभिभावकले ‘पशुपति शर्मालाई भेटाइदिन्छु’ भनेपछि शान्त भइहाल्ने रहेछ । एकपटक पोखरा जाँदा त्यो ६ वर्षजतिको फुच्चेलाई उसकै आमाले भेटाउन ल्याइन् । मैले दिनभर उसलाई आफ्नै काखमा राखेँ । बेलुका घर जाने वेला पनि छुट्टिनै मानेको थिएन । त्यो घटनाले मलाई अचम्म लाग्यो, आखिर बच्चाहरू किन यतिसम्म सोच्न सक्छन् रु
